Maqsadli xitoylik 20 yil ketma-ket bitiruv imtihonlarini topshirib keladi. Bu haqida «Jenmin jibao» nashrining onlayn-versiyasi xabar berdi. 22 iyun kuni Sichuan provinsiyasida 2016 yilgi bitiruv imtihonlari natijalari e’lon qilindi. 49 yoshli Lyan Shi 453 ball olib, bu yil birinchi marta ikkinchi bosqichdan yuqoriroq ko‘tarildi. Lyan Shining so‘zlariga ko‘ra, bunday natija u uchun ham quvonchli, ham qayg‘ulidir, zero uning maqsadi - birinchi darajali oliy ta’lim muassasasi. U bu yil universitetga qabul qilish haqida ariza berishdan voz kechib, keyingi imtihonlarga tayyorlanishni boshlashni rejalashtirgan.